ועדת הכנסת, כנסת 15, פרוטוקול מספר 75, 2000-03-07 10:00

סאלח טריף: אני פותח את ישיבת הוועדה.

סאלח טריף: אנחנו דנים בערעורים.

סאלח טריף: חה"כ נודלמן איננו כאן.

סאלח טריף: חה"כ גוז'נסקי מערערת בנושא "רצח התינוק בבאר-שבע וסיכון חיי פעוטות בצפת על ידי האם".

סאלח טריף: חה"כ גוז'נסקי, בבקשה.

תמר גוז'נסקי: קרו עכשיו שני מקרים שאימהות רצחו או הרגו את התינוק שלהן מיד לאחר הלידה.

תמר גוז'נסקי: נכון שדנו באלימות, וכו', אבל במקרה הזה יש לנו שאלה קשה, מדוע נשים לא מקבלות עזרה כך שיוכלו ללדת, שגם התינוק יישאר בחיים, וגם האישה לא תפגע.

תמר גוז'נסקי: במקרה של באר-שבע, ברור שהמשפחה ועוד אנשים ידעו, ולכן אני חושבת שלמרות שאנחנו עוסקים בנושא הזה שוב ושוב, אנחנו חייבים לחזור ולדון בו, וגם לגבי מה שקרה בצפת.

סאלח טריף: חה"כ עזרא, סגן יושב ראש הכנסת, בבקשה.

גדעון עזרא: הנושא עלה אתמול לנשיאות, ואנחנו מוגבלים כל שבוע במספר הנושאים שמועלים.

גדעון עזרא: אין שבוע שלא מועלים בו הנושאים הללו, שמופיעים בחדשות.

גדעון עזרא: במקרה המסויים של אתמול, מכיוון שחה"כ נוה הציע הצעה רגילה, ההצעות האלה נופלות.

תמר גוז'נסקי: לא נכון, ההצעה הרגילה שלו - -

סאלח טריף: תבדקי את זה.

תמר גוז'נסקי: לא, יש הבדל מהותי.

תמר גוז'נסקי: ההצעה של חה"כ דני נוה עוסקת בהקמת ועדת חקירה פרלמנטרית לנושא הכללי של אלימות כלפי ילדים.

תמר גוז'נסקי: מה זה שייך לרצח הזה?

גדעון עזרא: מאחר שמעלים את הנושא הזה בכל שבוע - -

תמר גוז'נסקי: אז מהיום ועד סוף ועדת החקירה לא נעסוק בנושא הזה?

גדעון עזרא: לא, בגלל שהשבוע הנושא הזה עולה בהצעה רגילה.

סאלח טריף: ההצעה של חה"כ נוה היא לגבי אלימות נגד ילדים ובני נוער.

סאלח טריף: חה"כ גוז'נסקי מדברת על מקרים ספציפיים של אלימות של אם נגד תינוקה.

גדעון עזרא: לא היה שבוע שנשיאות הכנסת לא העלתה את זה לדיון.

סאלח טריף: אנחנו צריכים להצביע האם זה חשוב כהצעה דחופה.

סאלח טריף: מי בעד לאשר את הערעור של חה"כ גוז'נסקי?

סאלח טריף: מי נגד?

סאלח טריף: מי נמנע?

סאלח טריף: ה צ ב ע ה בעד4- נגד5- נמנע1- הערעור נדחה.

סאלח טריף: חה"כ אריה גמליאל איננו.

סאלח טריף: חה"כ ישראל כץ מערער בנושא "פרסום ספרי אייכמן".

סאלח טריף: חה"כ כץ, בבקשה.

ישראל כץ: אני חושב שהאקט של הפרסום משנה לחלוטין כל מצב שהיה קודם.

ישראל כץ: זו פעם ראשונה שמתפרסמים יומנים של האיש, יימח שמו וזכרו.

ישראל כץ: אייכמן היה הנאצי הבכיר ביותר שעמד למשפט, היחידי בעצם שהוצא להורג, ועם כל הריחוק של השנים - -

ראובן ריבלין: למה זה דחוף?

סאלח טריף: אין ספק שזה חשוב, אבל למה זה דחוף?

ישראל כץ: היועץ המשפטי אישר לפרסם את היומנים - -

סאלח טריף: הם פורסמו.

סאלח טריף: חשבתי שאתה רוצה למנוע את פרסומם, ולכן זה דחוף.

ישראל כץ: מה זה נושא דחוף בעיניי?

ישראל כץ: שמעלים על במת הכנסת נושא לדיון ציבורי על דבר שקרה.

ישראל כץ: לדעתי, כיהודי, ששישה מליון מבני עמו נרצחו והושמדו, והנאצי הכי בכיר - -

ראובן ריבלין: ניתן לך בשבוע הבא הצעה רגילה מטעם הסיעה.

גדעון עזרא: הנושא עלה בישיבת הנשיאות, והפרסום היה בהמשך למשפט שמתנהל באנגליה.

גדעון עזרא: הנושא של הכחשת השואה עלה בכנסת לפני שבועיים, ולכן הנשיאות לא אישרה את הנושא הזה כהצעה לסדר.

גדעון עזרא: אם הוא רוצה להגיש הצעה רגילה, אף אחד לא יכול למנוע בעדו.

ראובן ריבלין: בשבוע הבא תגיש הצעה רגילה.

ישראל כץ: בסדר.

סאלח טריף: חה"כ יאיר פרץ מערער בנושא "סמים בפנימיית הדסים".

יאיר פרץ: יש פה בעיה קשה במדינת ישראל שנוגעת לילדינו.

יאיר פרץ: אני חושב שאין שום סיבה בעולם שהנושא הזה לא יעלה על סדר היום הציבורי, על מנת לבדוק ולבחון מה עושה מערכת החינוך.

סאלח טריף: האם זה נושא חדש?

סאלח טריף: מה הדחיפות שבעניין?

יאיר פרץ: אני חושב שזה נושא דחוף.

גדעון עזרא: קודם כל, המציע היחידי בנושא המסויים הזה היה חה"כ פרץ, אל מול נושאים שהיו בהם מציעים רבים.

גדעון עזרא: שנית, במקרה הזה, לעומת מקרים אחרים, מנהל המוסד הוא שיזם את החקירה, וזו דווקא דוגמא לטובה, לא לרעה.

גדעון עזרא: זה לא שהמשטרה גילתה.

גדעון עזרא: בסדרי העדיפויות בין הנושאים הכלליים לנושא הפרטי, ראו לתת עדיפות למקרים הכלליים של יותר חברי כנסת.

גדעון עזרא: מעבר לכך, הכנסת לא יכולה לדון בשבוע יותר מ-X נושאים, והנושא הזה לא עלה בפעם הזאת בעניין שלכם.

יאיר פרץ: הנושא הזה הוא לא רק בפנימיית הדסים, אלא הוא נפוץ גם במקומות אחרים.

סאלח טריף: לא אמרו שהנושא שלך לא דחוף, אלא שיש נושאים אחרים.

גדעון עזרא: פשוט בגלל סדרי עדיפויות לנושאים שחברי כנסת רבים פנו עליהם, אל מול ההצעה הזאת שהבאת לבד.

סאלח טריף: חה"כ פרץ, אתה עומד על הערעור?

יאיר פרץ: כן.

סאלח טריף: מי בעד אישור הערעור של חה"כ פרץ?

סאלח טריף: מי נגד?

סאלח טריף: ה צ ב ע ה בעד6- נגד4- הערעור התקבל.

סאלח טריף: הערעור האחרון לא נמצא ברשימה, אבל קיבלנו אותו מלשכת היושב ראש.

סאלח טריף: חה"כ אלון מערער על ההחלטה שלא להעלות את הנושא של תפקוד האוריינט-האוס במשרד החוץ הפלשתיני.

בנימין אלון: אני קורא מעיתון "הארץ" מעמוד 4א: "בן עמי נפגש עם חוסייני, יישמרו הבנות סביב האוריינט-האוס.

בנימין אלון: בן עמי מסכים שבאוריינט-האוס ימשיכו ביקורי תלמידים רשמיים" - זה דבר שאף פעם לא עבר אישור, אף פעם לא ידענו את זה.

ראובן ריבלין: רק בית ספר אחד ביקש.

בנימין אלון: "הפלשתינאים ישמרו על הזכות לקיים את פגישותיהם..." - אני חושב שזה שוב עלה לחדשות, ולכן זה שוב דחוף.

בנימין אלון: יש הפרת סטטוס-קוו.

בנימין אלון: מאז שחה"כ טריף ביקר איתי באוריינט-האוס, מים רבים זרמו בנהר - -

גדעון עזרא: הנשיאות אתמול לא לקחה בחשבון את מה שכתוב היום בעיתון.

בנימין אלון: אתמול גם היה כתוב.

גדעון עזרא: שנית, השר רמון שישב בישיבה, אמר שלא עלה שום נושא של ביקור תלמידים באוריינט-האוס.

גדעון עזרא: שלישית, הנושאים שאתה מדבר עליהם קיימים כל הזמן, ואין בהם שום חידוש מבחינת הדחיפות של הזמן האחרון.

גדעון עזרא: זו לא חוכמה לבוא לנשיאות שהיתה אתמול, עם העיתון של היום.

בנימין אלון: אדוני היושב ראש, רק משפט אחד שמיועד אליך, ואל חה"כ גדעון עזרא, ואל חברי הנשיאות.

בנימין אלון: אני מוותר על הנושא הזה, אם אנשי הליכוד בנשיאות יאמרו לי האם הגיוני שכששר בממשלה אומר שזה לא נכון, אז זה לא דחוף.

בנימין אלון: כשהשר רמון שאחראי על ענייני ירושלים אומר שזה לא נכון - -

גדעון עזרא: מי ביקר שם?

סאלח טריף: זה היה בעיתון "הארץ" בעמוד 4.

ראובן ריבלין: אם זה נכון, זה אי אמון.

סאלח טריף: מי בעד לאשר את הדחיפות של ההצעה?

סאלח טריף: ה צב ע ה בעד4- נגד6- ההצעה לא התקבלה.

סאלח טריף: ב.

סאלח טריף: בקשת סיעת "האיחוד הלאומי-ישראל ביתנו" לייצוג הולם לאחר המיזוג - הצבעה

סאלח טריף: אתם יודעים שהיתה בקשה של סיעת "האיחוד הלאומי-ישראל ביתנו" לחלוקה מחדש של הייצוג בוועדות הכנסת.

סאלח טריף: זוהי סיעה שמורכבת משתי מפלגות, והיא עכשיו בת שבעה חברים, לאחר שחה"כ קליינר פרש ממנה.

סאלח טריף: אני רוצה להסביר ולהצביע על ההצעה שלי.

סאלח טריף: התביעה של הסיעה החדשה היא לגיטימית ומחוייבת המציאות, בהתאם לתקנון הכנסת ולחוקי הכנסת.

סאלח טריף: עלינו לפעול כדי לתת להם ייצוג בהתאם לגודלם בתוך הבית.

סאלח טריף: אני ניסיתי לעשות חלוקה באופן הוגן, ולקחת קודם כל מהסיעות שיש להן עודף ייצוג, הסיעות הגדולות בעיקר, כדי לתת לסיעה החדשה.

סאלח טריף: עיקר הקושי היה למצוא ייצוג בוועדות הגדולות, כמו חוץ ובטחון, כספים וחוקה, וגם בוועדת הפנים ובתפקידים שהסיעה ביקשה, כמו סגן יושב ראש ויושב ראש ועדה.

סאלח טריף: לא התייחסתי כאן לקטע של יושב ראש ועדה.

סאלח טריף: החלוקה מתבצעת כאן תוך כדי שיחות עם ראשי הסיעות הגדולות, וגם ראשי קואליציה ואופוזיציה, חה"כ פינס וחה"כ ריבלין.

סאלח טריף: ניסיתי ככל יכולתי להגיע להבנות, והודעתי לכולם שאין שם שום דבר חדש.

סאלח טריף: החלוקה שמתבקשת כאן מטבלת הביטול היא שסיעת ישראל אחת תוותר על מקום אחר בוועדת החוץ והבטחון, על מקום אחד בוועדת החוקה, ועל מקום אחד בוועדת החינוך.

סאלח טריף: הסיכום הוא שחה"כ גנאדי ריגר יישאר על חשבון ישראל אחת.

אופיר פינס-פז: אין סיכום כזה, אבל יש הצעה כזאת.

סאלח טריף: המקום של ועדת החוקה הוא על חשבון חה"כ גנאדי ריגר.

סאלח טריף: חה"כ גנאדי ריגר יישאר בוועדה כנציג, על חשבון ישראל אחת.

סאלח טריף: זה הסיכום.

סאלח טריף: הליכוד יוותר על ממלא מקום בוועדת הכספים ועל מקום אחד בוועדת הפנים.

ראובן ריבלין: הוא לא יכול.

סאלח טריף: תוכל לדבר אחר כך.

סאלח טריף: ש"ס תוותר על מקום אחד בוועדת החוץ והבטחון, ועל ממלא מקום בוועדת החוקה.

סאלח טריף: מרצ תוותר על מקום אחד בוועדת העבודה והרווחה.

סאלח טריף: האיחוד הלאומי-ישראל ביתנו, מכיוון שהיה להם עודף ייצוג בוועדות אחרות, חוץ מארבע הוועדות הראשיות או הגדולות, הם יוותרו על מקום אחד בוועדת הכנסת, מקום אחד בוועדת החינוך, ועדת הכלכלה, והוועדה לקידום מעמד האישה.

סאלח טריף: יהדות התורה תוותר על סגן יושב ראש אחד, מתוך שני הסגנים שיש לה.

סאלח טריף: החלוקה שתהיה - האיחוד הלאומי-ישראל ביתנו יקבלו שניים בוועדת החוץ והבטחון, בוועדת הכספים אחד ועוד ממלא מקום, בוועדת החוקה אחד ועוד ממלא מקום, בוועדת הפנים תקבל אחד, בוועדת העבודה והרווחה תקבל אחד, וסגן יושב ראש אחד.

סאלח טריף: אני מודה שהיא קיבלה עודף ייצוג בוועדות, כפיצוי על כך שהיתה אמורה לקבל יושב ראש ועדה.

בנימין אלון: עבודה ורווחה זה טעות.

סאלח טריף: אני אתן למישהו אחר, אין בעיה.

סאלח טריף: נבדוק את זה.

סאלח טריף: ישראל אחת תקבל אחד בכספים, תמורת זה שהיא מוותרת על יושב ראש, כאיזון בהוראת שעה.

סאלח טריף: קליינר יקבל מקום אחד בוועדת הכלכלה ומקום אחד בוועדה לקידום מעמד האישה.

סאלח טריף: עזמי בשארה שהיום הוא נמצא למעשה רק על חשבון ישראל אחת, ואין לו אף מקום, יקבל מקום בוועדת החינוך.

סאלח טריף: .

סאלח טריף: הבחירה הדמוקרטית-ברונפמן, יקבל מקום אחד בוועדת הכנסת ומקום אחד בוועדת החינוך.

סאלח טריף: התוספת לוועדת הכספים תהיה בהוראת שעה, לשני חברים, אחד לסיעה החדשה, ואחד לישראל אחת.

יאיר פרץ: מה עם המרכז?

סאלח טריף: אני לקחתי איפה שהיה ייצוג מעבר.

בנימין אלון: יש לך טעות אחת בסיסית, וזה שאתה לא נותן כאן עבודה ורווחה לאף אחד, כי אף אחד לא מבקש את זה, ומרצ לא נותנת כלום.

בנימין אלון: למרצ יש ייצוג עודף - -

סאלח טריף: למרצ יש סיעה עם עשרה ח"כים.

סאלח טריף: אני מוכן להעמיד שבעה מול עשרה.

בנימין אלון: יש לך טעות.

בנימין אלון: בטבלה של הייצוג מחדש, מופיעה ועדת עבודה ורווחה לאיחוד הלאומי, וזאת טעות, כי אנחנו לא מבקשים עבודה ורווחה, יש לנו אחד שם.

בנימין אלון: בטבלת הוויתור הופיעה עבודה ורווחה למרצ.

בנימין אלון: מרצ לא נותנת כלום חוץ מעבודה ורווחה.

סאלח טריף: הייתכן שלמרצ, סיעה בת עשרה חברים, יהיה נציג אחד בוועדה, ולך שניים?

סאלח טריף: אני מעמיד את זה ביחס אליך.

בנימין אלון: אדוני היושב ראש, בוועדות שהגיש כבודו כאן לפנינו על השולחן, מופיעה טבלת ויתורים שכל סיעה מוותרת, ומופיע שמרצ מוותרת על עבודה ורווחה.

בנימין אלון: בטבלה שכבודו הגיש לנו בחלוקת הייצוג מחדש מופיע שהאיחוד הלאומי זוכים בוויתור הזה בעבודה ורווחה.

בנימין אלון: הריני לתקן טעות, כי בעבודה ורווחה יש אחד לאיחוד הלאומי, ואני אינני זקוק למרצ.

סאלח טריף: זאת לא טעות.

סאלח טריף: אני הורדתי להם אחד, והעברתי לך אחד.

בנימין אלון: יש לי.

סאלח טריף: אז תגיד שאתה לא רוצה את זה.

בנימין אלון: עכשיו אני מבין אותך.

בנימין אלון: ההערה השניה היא לגבי מרצ.

בנימין אלון: למרצ יש עשרה חברי כנסת.

בנימין אלון: היא הסיעה הרביעית בגודלה בכנסת.

בנימין אלון: אנחנו הסיעה החמישית בגודלה בכנסת, יש לנו שבעה חברי כנסת.

בנימין אלון: למרצ יש בכל אחת משלוש הוועדות החשובות, כספים, חוץ ובטחון וחוקה, שני חברים פלוס ממלא מקום, ובחוקה יושב ראש, אז רק חבר אחד, שהוא במקרה היושב ראש, וממלא מקום.

סאלח טריף: אני מציע שכשאתה מדבר על מרצ, תזכור שאתה סיעה של שבעה חברים, והם עשרה.

סאלח טריף: להם יש סך הכל 16 והם יורדים ל15- חברים.

סאלח טריף: לך יהיו 22 לפי החלוקה החדשה.

סאלח טריף: היה לך מקודם 14, אם תרד ל11-, כמה אתה מקבל עכשיו?

בנימין אלון: אני לא רוצה את זה.

סאלח טריף: אם אתה לא מעוניין, אין לי שום בעיה.

סאלח טריף: זה פותר לי הרבה בעיות.

ראובן ריבלין: יש שתי סיעות שמקופחות בחלוקת הוועדות, אבל לאחת יש עיסוקים לחברים שלה, ש11- מהם הם בממשלה, ואלה מפלגת העבודה והליכוד.

ראובן ריבלין: הליכוד לא יכול לתת יותר ממה שהוא קיבל, משום שהוא לא קיבל ולו פרומיל אחד יותר ממה שמגיע לו.

ראובן ריבלין: לא יכול להיות שמסיעה בת 19 חברים יקחו חבר בוועדת הפנים, כשיש לה שני חברים.

ראובן ריבלין: אני חושב שסיעת הליכוד צריכה להיות מיוצגת בוועדות הכנסת השונות, לפחות בכוח שיש לה מבחינה פוליטית.

ראובן ריבלין: כרצון טוב כלפי האיחוד הלאומי, רצינו לעשות מחווה.

ראובן ריבלין: אני יודע שזה יהיה לי קשה מאוד להעביר את זה בסיעה, אבל אנחנו מוותרים על אחד מממלאי המקום בוועדת הכספים, שהיא ועדה מאוד חשובה, לטובת אחד מהחברים שם, שמייצג בהחלט מגזר שחשוב לייצג אותו, המגזר ההתיישבותי.

ראובן ריבלין: אני אשכנע את אחד ממלאי המקום, או חה"כ מיכאל איתן, או חה"כ הירשזון, שיוותרו על מקומם, והם יעשו את זה ברוטציה.

ראובן ריבלין: סיעה כמו הליכוד, שהיא סיעה כל כך דומיננטית, ושיש לה יותר ראשי ערים מאשר למפלגת העבודה, לא מתקבל על דעתי שלא יהיה לה את המינימום בוועדת הפנים.

ראובן ריבלין: האיחוד הלאומי לא ביקש ולא קיבל יותר ממה שמגיע לו.

ראובן ריבלין: אני מציע שאם לא נגיע לכלל הבנה, ללכת לבדוק את העניין לפי סרגל חדש, וכל סיעה תקבל את מה שמגיע לה.

ראובן ריבלין: (חה"כ ריבלין מ"מ היו"ר - שעה 10:40) בעניין ועדת הכספים, יש כלל שקבע היועץ המשפטי לכנסת שצריכים ללכת לפי סרגל, אבל צריך להשמר תמיד עיקרון אחד, שהקואליציה היא יותר מהאופוזיציה, בוודאי במקומות שבהם יש ועדות סטטוטוריות.

ראובן ריבלין: כדי לפתור את בעיית האיחוד הלאומי, אנחנו מחוייבים לעשות הוראת שעה שתעלה את מספר החברים בוועדת הכספים, כדי שיהיה להם ייצוג, ולא ייפגע האיזון.

אופיר פינס-פז: זה לא נייר קל לכולנו, כי לא קל באמצע קדנציה לעשות שינויים, ואנחנו מנסים לעשות את זה בהסכמה עם מינימום של פגיעה, וכדי שהסיעה החדשה תקבל ייצוג הולם.

אופיר פינס-פז: צריך ללכת להתפשרויות.

אופיר פינס-פז: השאלה מה רוצים, האם רוצים לקבל ייצוג, ובהזדמנות שמקבלים ייצוג, גם רוצים לעוות את כל המפה הפוליטית בכנסת.

אופיר פינס-פז: אם רוצים לעוות את המפה הפוליטית בכנסת, אני לא אתן לזה יד, ונעשה מה שנעשה.

אופיר פינס-פז: אם רוצים להגיע להסכמה, אני מוכן ללכת לקראת, אבל יש דברים שמוכרחים ללכת לקראתנו.

אופיר פינס-פז: זו תמונת המצב.

אופיר פינס-פז: קשה לי לוותר על חוץ ובטחון, על חוקה ועל חינוך.

אופיר פינס-פז: אם הולכים להוראת שעה בוועדת הכספים שנכנס חבר של הסיעה המשותפת, אנחנו מסכימים.

אופיר פינס-פז: אם זה נופל, אני מקבל את זה, אבל מבחינתי אין הסדר בהסכמה, ואז יש סרגל חדש.

אופיר פינס-פז: (חה"כ טאריף היו"ר - שעה 10:45)

בנימין אלון: מרצ לא נותנים שום דבר משמעותי.

בנימין אלון: אתה נותן, ש"ס נותנים.

אופיר פינס-פז: אתה צודק.

אופיר פינס-פז: הטענה שמרצ לא נותנת מספיק היא לדעתי נכונה ברמה העקרונית.

אבשלום וילן: היא לא נכונה.

אבשלום וילן: בכספים חד"ש קיבלה בעצם מקום אחד שלנו.

אבשלום וילן: זה רק לטובת העניין, אני לא יודע למה לטרפד הסכם שכולם מסכימים עליו, שעושה צדק עם כולם.

אבשלום וילן: חשוב שגם לכם יהיה נציג שתורם עניינית לדיונים.

אופיר פינס-פז: יש לנו עוד התדיינות עם כמה סיעות לגבי החלוקה הפנימית.

אופיר פינס-פז: יכול להיות שאני אוותר על מקום שלנו בכספים.

סאלח טריף: היה לכם חודש ימים.

אופיר פינס-פז: יכול להיות שנוותר על כספים, בתמורה למשהו אחר.

אופיר פינס-פז: אני מציע לאשר את זה בכפוף לכמה שינויים ברמה שלא פוגעת במכלול הכללי.

סאלח טריף: ניסיתי לפעול במלוא ההגינות.

סאלח טריף: לא ניסיתי לעשות איפה ואיפה למרצ, לא למרכז, לא לשינוי, לא לאף אחד.

סאלח טריף: לא ניסיתי לעשות הנחות.

סאלח טריף: התמונה שאני מביא לכם, היא ניסיון לפתור את הבעיה.

סאלח טריף: אני אומר את זה בעיקר לסיעות הגדולות.

סאלח טריף: עם כל הכבוד, תמיד אפשר למצוא משהו שהוא לא תקין, או שנפלה בו טעות.

סאלח טריף: אני מאוד אשמח אם חה"כ אלון יגיד לי שהוא מוותר על כמה מקומות, זה גם יפתור בעיות.

סאלח טריף: לחה"כ ריבלין יש בעיה בוועדת הפנים - - אם אני מסתכל על ועדת הפנים, אני לקחתי מהסיעות שיש להן יותר מאשר נציג אחד, כי אני לא רוצה למנוע מסיעות מסויימות שלא יהיה להן מועמד אחד, למשל הסיעות הקטנות, הסיעות הערביות.

בנימין אלון: למה לא הפריע לך שארבעה של האיחוד הלאומי, וארבעה של ישראל ביתנו, ואחמד טיבי אחד - -

סאלח טריף: אתה לא יכול להאשים אותי, אני לא עשיתי את זה.

בנימין אלון: אם אתה מוסיף שניים בכספים, לחלק עוד אחד, שהם יחברו מיכסה וישלטו באגודה ובכל אלה כאילו הם בקואליציה?

בנימין אלון: אני לא מבין איזו שיטה זאת.

בנימין אלון: היחס בכספים הוא 5:12 קואליציה-אופוזיציה.

סאלח טריף: אתה מייצג את הסיעה שלך או את האופוזיציה?

בנימין אלון: חה"כ ריבלין, אני מייצג את הסיעה שלי או את האופוזיציה?

ראובן ריבלין: את הסיעה שלך.

בנימין אלון: מי מייצג את האופוזיציה?

ראובן ריבלין: אתה.

ראובן ריבלין: ..

ראובן ריבלין: אולי לא שמעת אותי, אבל אמרתי שיש שתי אלטרנטיבות, האחת היא ללכת להסכמות, ובלבד שלא יהיה מצב שבו לסיעה של 19 חברים יהיה מקום אחד בוועדת הפנים.

ראובן ריבלין: זה לא מתקבל על דעתי.

ראובן ריבלין: אני מוכן לעשות מחוות, למשל ממלא מקום בוועדת הכספים, כולם מתייחסים אליו כאילו הוא חבר, אבל אני לא יכול לתת דבר שאין לי.

סאלח טריף: אם אני לוקח מש"ס, אז מותר לי לקחת ממנו.

ראובן ריבלין: האלטרנטיבה היחידה היא ללכת לפי סרגל חדש, ואז גם העבודה וגם הליכוד לא יפגעו.

ראובן ריבלין: היו בחלוקת השלל יותר מדי מתנות שמהוות מתנות מעבר לכוח ומעבר לכל פרופורציה.

סאלח טריף: אני מוכן שנדון בסרגל חדש בפגרה, אולי תוך חודשיים-שלושה נגמור.

סאלח טריף: אולי לקראת פיזור הכנסת.

ראובן ריבלין: אין בעיה בכלל, תכניס את זה למחשב, והוא מיד יוציא לך פלט על הנתונים.

בנימין אלון: חה"כ פינס דורש ממני לא לנצל את זה לשיפור מעמדה של האופוזיציה, והוא מנצל את זה לשיפור מעמדה של הקואליציה בוועדת הכספים.

אופיר פינס-פז: זה לא מתחזק.

ראובן ריבלין: זה 50% מול 50%.

ראובן ריבלין: זה לא מתחזק.

סאלח טריף: זו אותה תמונת מצב בוועדת הכספים.

משה גפני: אני מבקש קודם לדבר על יהדות התורה, ולאחר מכן לדבר על הנושא העקרוני.

משה גפני: אני לוקח את החלוקה של הוועדות, ובודק את מה שקיבלה יהדות התורה, וגם אז בדקתי.

משה גפני: גם אז לא הייתי מרוצה, ואני גם עכשיו לא מרוצה.

סאלח טריף: אתה צודק, יש לכם יותר מדיי.

סאלח טריף: יש לכם שלושה בוועדת הכספים, שני סגני יושב ראש.

ראובן ריבלין: הם מאוד מקופחים בנשיאות הכנסת.

סאלח טריף: מאוד מקופחים - סיעה של חמישה ויש להם שני סגנים.

משה גפני: אני מסתכל על חלוקת הוועדות, ואני מבקש באופן עקרוני לעשות את הפרופורציות הנכונות, בחלוקה עצמה.

משה גפני: אני קודם כל מסתכל על שלוש הוועדות הראשונות, כנסת, כספים וחוץ ובטחון.

משה גפני: יהדות התורה קיבלה אחד בוועדת הכנסת, אחד בוועדת הכספים, ולא קיבלה בחוץ ובטחון.

משה גפני: אם אני משווה למקבילה מפד"ל, אז היא מקבלת אחד בוועדת הכנסת, אחד בוועדת הכספים, ואחד בוועדת החוץ והבטחון.

משה גפני: מרצ, שהיא כפולה מיהדות התורה, מקבלת שניים בוועדת הכנסת, וזה בסדר, שניים בוועדת הכספים, וזה בסדר, ושניים בוועדת החוץ והבטחון, כשאנחנו לא מקבלים בכלל.

משה גפני: מכאן אני הולך לנושא העקרוני.

משה גפני: זה נכון שהיו לנו דיונים בעת חלוקת הוועדות, ולכן אני לא התעקשתי, מכיוון שהיינו אז בקואליציה, והיו לנו סיכומים שאנחנו נקבל על מכסת ישראל אחת שני חברים בוועדת הכספים, ואני ויתרתי על ראשות ועדת העבודה והרווחה שהוצעה לי אז.

משה גפני: לא קיבלתי ראשות ועדה, למרות שאני כמו המפד"ל, ובתמורה לזה אמרה לנו ישראל אחת אז שנקבל שני חברים בוועדת הכספים.

משה גפני: זה נכון שבפועל אנחנו מועדפים לטובה בחלוקת הוועדות, אבל כל אחד מבין היושבים כאן ליד השולחן, יודע את המשמעות מה הפירוש שאתה יושב על מיכסה של ועדה אחרת, וכל יום יכולים להוציא אותך משם.

ויצמן שירי: מישהו הוציא אותך משם?

ויצמן שירי: חה"כ גפני, תפסיק להוציא את העיניים לאנשים.

משה גפני: אדוני היושב ראש, למשל תיקח את מפלגת המרכז, היא במנדט אחד יותר מאיתנו.

משה גפני: הם קיבלו שני שרים, הם קיבלו את ראשות ועדת החוץ והבטחון.

משה גפני: אנחנו עם חמישה מנדטים לא לקחנו כלום.

משה גפני: עכשיו אומר את הדבר האמיתי.

משה גפני: קודם כל, מבחינה פורמלית אנחנו מקופחים, ואני לא מתלונן.

ראובן ריבלין: יש אלטרנטיבה שהיא סרגל חדש, שמחלקים לפי היחס של מספר החברים, ושבעה מקבלים יותר מחמישה.

משה גפני: אני חבר של האיחוד הלאומי, ואני רוצה בטובתם.

משה גפני: צריך לקחת בחשבון מצב שלא היה עד היום בשום כנסת שאני מכיר.

משה גפני: יש מצב נתון ואותו צריך לקחת בחשבון, שהאיחוד הלאומי התאחד עם ישראל ביתנו, ויצר מצב חדש שלא היה בבחירות, לא בכנסת הקודמת, וגם כך היו לנו הרבה בעיות.

משה גפני: תמונת המצב היא היום שבכדי לעשות חלוקה, אפילו אם נניח שלגבי מפלגה או סיעה מסויימת החלוקה החדשה היא צודקת, משמעות הדברים היא שאני צריך לבוא לסיעה שלי, ולהגיד לאחד החברים שאנחנו מדיחים אותו.

משה גפני: אני רוצה שתבינו על מה אנחנו מדברים.

סאלח טריף: אתה לא מדיח אותו, הוא מפנה את מקומו.

משה גפני: הייתי אומר את זה ביתר חריפות.

משה גפני: בעת החלוקה המסודרת של התפקידים והוועדות בוועדה המסדרת, נעשתה חלוקה בסיעה, והיום באופן שרירותי אני צריך, בגלל ספקולציה שנעשתה כאן, להדיח חבר.

משה גפני: היות שנוצר מצב חדש, וצריך לפצות את האיחוד הלאומי, אני לא נכנס לנושא האידיאולוגי, צריך להוסיף בהוראת שעה סגן יושב הכנסת.

מיכאל קליינר: אף אחד לא התייעץ איתנו.

מיכאל קליינר: אמנם היום זה יום האישה הבינלאומי, אבל לי אין שום דבר עם מעמד האישה, אין לי בסיעה אישה, ואם רוצים לתת לי רק ועדה אחת, אין בעיה.

מיכאל קליינר: אני לא רוצה את הוועדה לקידום מעמד האישה, ואני מבקש לא לכפות עליי, ולתת לי ועדה אחרת.

מיכאל קליינר: לא איכפת לי להיות ממלא מקום בוועדה חשובה, לא איכפת לי להיות בוועדת משנה כמו תקציב הבטחון.

סאלח טריף: יש ויתורים, אז נוכל לתת לך.

סאלח טריף: רבותיי, העניין הזה נוגע לכל אחד מאיתנו.

סאלח טריף: אף פעם אף סיעה לא מרוצה ממה שיש לה.

סאלח טריף: כל אחד רוצה יותר טוב, אבל אין מה לעשות, זה מה שאפשר לחלק.

סאלח טריף: ההצעה הזאת היא הצעה אופטימלית, ואני בדקתי וניסיתי לעשות את המקסימום.

סאלח טריף: לא רציתי לפגוע לא בקואליציה ולא באופוזיציה, וחבל על הטענות.

סאלח טריף: אל תכניסו אותי למה שהיה בתחילת הכנסת הזאת.

סאלח טריף: כדי לפתור עכשיו את הבעיה, אני מציע לאשר את מה שיש, ולקבל את ההחלטה באופן עקרוני.

סאלח טריף: אם יהיו בקשות, כמו שביקש חה"כ קליינר למחוק אותם מהוועדה לקידום מעמד האישה, וכמו שאמר חה"כ אלון שהוא מוותר על עוד מקום בוועדת העבודה והרווחה, אפשר לעשות את ההתאמות הקטנות האלה.

יולי יואל אדלשטיין: אני סומך על ההגינות שלך במאה אחוז, ועיני אף פעם לא צרה באף אחד, אבל יש כאן סיעה שאני מאוד מעריך ואוהב, הבחירה הדמוקרטית, וכתוב בסוגריים ברונפמן.

יולי יואל אדלשטיין: יש להם כרגע שלוש ועדות.

יולי יואל אדלשטיין: אחרי שהם התפלגו מאיתנו, נתתי להם שליש כפי שמתחייב, ועדת כלכלה, הוועדה לביקורת המדינה, וועדת מדע.

יולי יואל אדלשטיין: שמישהו יסביר לי למה צריך להוסיף להם עוד שתי ועדות.

בנימין אלון: לפי החוק, סגן יושב ראש הכנסת צריך להבחר, זו רק המלצה, ולוועדת הכספים צריך חקיקה, וזו רק המלצה.

סאלח טריף: יש לי פה הצעת חקיקה שאני רוצה לאשר, להוראת השעה, ויש לי גם הצעה לגבי סגן.

יורי שטרן: אנחנו צריכים לאשר גם את שתי המיכסות לשתי הצעות חוק - -

סאלח טריף: זה נושא אחר.

סאלח טריף: אני מניח את ההצעה על השולחן, ובנוסף לה, לגבי הנושא של הוראת שעה, צריך לאשר את הצעת חוק הכנסת, מספר חברי ועדת הכספים בתקופת כהונתה של הכנסת ה15-: "על אף הוראות סעיף 3 לחוק הכנסת בתקופת כהונתה של הכנסת ה15-, מספר החברים בוועדת הכספים לא יעלה על 19".

סאלח טריף: זו הוראת שעה, ואני מבקש לאשר יחד עם ההצעה את הסעיף הזה בחוק.

סאלח טריף: אני מבקש להוסיף למה שהעלית, שאם סיעת יהדות התורה לא תוותר על סגן יושב ראש אחד, אני אפעל לכך שהיא תשלם במקביל בוועדת הכספים בחבר אחד.

סאלח טריף: או שהיא תוותר על חבר אחד בוועדת הכספים, או שהיא תוותר על סגן יושב ראש.

בנימין אלון: אם היא מוותרת, אז לא צריך חוק.

בנימין אלון: בשביל מה צריך לשנות חוק בישראל?

סאלח טריף: זה עניין של חוק שצריך לעבור הליכים.

סאלח טריף: אנחנו מאשרים את זה בנשימה אחת.

ראובן ריבלין: אני פניתי ליועץ המשפטי.

ראובן ריבלין: הוא קבע בפניי את עיקרון הסרגל, ועיקרון נוסף שאומר שבכל מקום ובכל ועדה סטטוטורית, יישמר היחס בין הקואליציה לאופוזיציה.

ראובן ריבלין: אם מוסיפים כרגע אחד, משנים את האיזון שקיים.

בנימין אלון: מה האיזון היום?

ראובן ריבלין: 55% מול 45%.

בנימין אלון: חמישה מול שנים-עשר בוועדת הכספים, כשהקואליציה היא 68, מול אופוזיציה של 52.

סאלח טריף: אני רוצה להצביע ולשאול מי בעד ההצבעה על ההצעה שיש בפנינו עכשיו.

סאלח טריף: חה"כ אלון, אתה מסכים לבקשתו של חה"כ ריבלין להתייעצות סיעה?

בנימין אלון: ודאי, אני מבקש את זה.

סאלח טריף: אני מציע להצביע ביום שני הבא.

בנימין אלון: למה אני צריך להיות בלי ייצוג מתחילת הקדנציה הזאת בגלל פוליטיקה קטנונית שמנהלים פה?

בנימין אלון: למה שתחלקו מיכסות ותשלטו בקואליציה גם בתוך הקואליציה וגם מחוץ לקואליציה?

בנימין אלון: היחס בין קואליציה לאופוזיציה הוא 68 מול 52.

בנימין אלון: אני מבקש הצבעה היום.

סאלח טריף: אני מוכן שתהיה הצבעה מחר בשעה 10:30.

ראובן ריבלין: אני אומר לך שמחר ב10:30- תהיה לי תשובה שלילית לגבי משרד הפנים.

ראובן ריבלין: לגבי ועדת הכספים אני לוקח את האחריות על עצמי ונותן את זה.

ראובן ריבלין: אני מנסה לשכנע את חה"כ אלון, שאני מבין את ההגיון בדרישה שלו גם לגבי סרגל חדש ביחס בין האופוזיציה לקואליציה.

ראובן ריבלין: יחד עם זה, זה דבר שיגרום למצב שבו ניתקל בסירוב, ופירושו של דבר שאנחנו הולכים לשיטה אחת ויחידה, שהיא שיטת הסרגל החדש, שאם הם יסכימו טוב, ואם לא, אז נכפה עליהם.

ראובן ריבלין: אני מוכן ללכת לקראתם, שלמרות שיש בין אופוזיציה לקואליציה יחס לא סביר, אני לא הולך לתקן את היחס הלא סביר בוועדת הכספים ברגע זה, וכדי להביא לידי מצב שיהיה חבר קבוע, בלתי תלוי בשום דבר, בנוסף לממלא מקום שאני נותן בוועדת הכספים לאיחוד הלאומי, אני מסכים באותה עת שאופוזיציה לאומית מקבלת אחד, ושאר העולם מקבל אחד.

ראובן ריבלין: אני מסכים לעניין זה, כדי לפתור בעיה.

סאלח טריף: ביום שני מצביעים.

בנימין אלון: אני בעד להצביע מחר על סרגל חדש, ב10:30-, אלא אם כן נגיע להבנה פוליטית, כמו שהלכנו עד עכשיו.

סאלח טריף: חה"כ ריבלין, מה שלא תגמרו עד מחר בבוקר, לא תגמרו לעולם.

סאלח טריף: אני מוכן שאחרי ישיבת הסיעות שמתקיימות ביום שני בשעה 13:00, נקבע בשעה 15:30 את ההצבעה לפני המליאה.

סאלח טריף: אם כך, ההצבעה נקבעה ליום שני.

סאלח טריף: ג.

סאלח טריף: בקשה להקדמת הדיון בהצעת חוק לפני הקריאה הטרומית

סאלח טריף: אני מעלה בקשה של יושב ראש ועדת החינוך והתרבות, בקשה לשחרור מחובת הנחה על הצעת חוק שמוגשת בשם כל חברי ועדת החינוך והתרבות של הכנסת.

סאלח טריף: מדובר בהצעת חוק ייחוד כספי הקצבות למטרות חינוך, התש"ס2000-.

סאלח טריף: אני מקבל את זה באופן חריג, בגלל שיש בקשה של ועדה שלמה, ולא של פניה של חבר כנסת בודד, ויש לזה משמעות רבה.

סאלח טריף: חה"כ אורלב, בבקשה.

זבולון אורלב: כמעט מדי שבוע יש שביתה בתיכונים שהם בבעלות הרשויות המקומיות, כתוצאה מכך שהרשויות המקומיות לא משלמות את המשכורות של המורים בתיכון, אף על פי שמשרד החינוך והתרבות מעביר את כל הכספים לרשות המקומית, וזאת מפני שהרשות המקומית נמצאת תחת עיקולים וחובות, כך שהכסף שבא לרשות המקומית הולך לכל מיני קבלנים, ואין כסף למשכורות.

זבולון אורלב: ועדת החינוך והתרבות פנתה לממשלה ארבע פעמים וביקשה למצוא פתרונות, ומשרד החינוך והתרבות הודיע שאין לו פתרונות, והפתרון האחרון הוא חקיקה.

זבולון אורלב: הצעת החוק אומרת שרשות מקומית תייחד חשבון שיהיו לו שתי הגנות.

זבולון אורלב: הגנה אחת היא שהכספים המגיעים לשם יכולים לצאת רק לחינוך, וההגנה השניה היא שאין עליו עיקולים.

זבולון אורלב: כך יובטח שהכספים של משרד החינוך והתרבות יגיעו לייעודם.

זבולון אורלב: אנחנו העברנו את החוק הזה בינואר, ולצערנו, בגלל תקלה בלשכה המשפטית, הכל התעכב.

זבולון אורלב: הואיל ואנחנו רוצים להשלים את החקיקה עד תום המושב, אנחנו מבקשים פטור.

זבולון אורלב: זה פשוט יחסוך ימי שביתה.

זבולון אורלב: הואיל שיש גם הצעת חוק פרטית של סיעת חד"ש, שכבר נומקה ועומדת להצבעה, ורוצים להביא את הכל יחד, לכן אנחנו מבקשים את הפטור מחובת ההנחה.

סאלח טריף: מי בעד לאשר את הבקשה של חה"כ אורלב?

סאלח טריף: מי נגד?

סאלח טריף: ה צ ב ע ה בעד4- נגד-אין הבקשה נתקבלה.

סאלח טריף: ד.

סאלח טריף: קביעת ישיבות הכנסת בשבוע שחל בו פורים, וסדרי הישיבות בשבוע האחרון של הכנס

סאלח טריף: ישנם שני דברים שמוסכמים על יושב ראש הכנסת, וגם על יושב ראש הקואליציה והאופוזיציה.

סאלח טריף: הדבר הראשון הוא שבעוד שבועיים חל פורים, ולכן הדיונים לא יהיו בימי שני, שלישי ורביעי, אלא רק ביום חמישי.

סאלח טריף: הדבר השני, שגם אני יזמתי אותו, ביודעי מה הלחץ הגדול שיש ביום שמסיימים בו את הכנס ויוצאים לפגרה, הוא להקדים את הדיון, ולהביא ביום שלישי את החוקים, וביום רביעי ניתן לחברי הכנסת להביא את כל ההצעות הרגילות והדחופות, ויהיה להם זמן מלא.

סאלח טריף: הממשלה תעבוד כאן יומיים קשים, במקום יום אחד.

סאלח טריף: מדובר ב28- בחודש, שזה יום שלישי, ואז נקדים את הדיונים לשעה 11:00 בבוקר.

סאלח טריף: כך אנחנו מרוויחים עוד כמה שעות דיונים בכנסת, וגם מדברים בנחת לפני היציאה לפגרה.

זבולון אורלב: ב28- בחודש יש מרכז מפד"ל מאוד עקרוני על כל פרשת ועדת השיקום שלנו, ועל כן אני מבקש שלא תהיינה הצבעות ב28- בחודש.

אריה האן: היה נהוג שלא תהיינה הצבעות קונטרוברסליות.

אריה האן: דבר שני, בשבוע האחרון זה תמיד הצבעות.

אליעזר זנדברג: אני חושב שאתה מציע דבר נכון לגבי ה28- וה29- בחודש, אבל אני רוצה להציע שאולי לא תהיינה הצעות רגילות לסדר, כי מהניסיון, רוב האנשים רוצים לקדם חקיקות, ואם תשאיר רק הצעות דחופות, ותגדיל את המכסה שלהן, מי שבוער לו רק לדבר על נושא, יקבל זמן לכך.

אליעזר זנדברג: שאלה לגבי יום חמישי, האם זה יהיה במתכונת יום רביעי, או במתכונת יום שני?

סאלח טריף: מיד אתן למזכיר להסביר מה יהיה ביום חמישי.

משה גפני: היות שמדובר על יום רביעי שמתבטל בגלל פורים, ומעבירים בעצם את הדיון ליום חמישי, אני מבקש שביום חמישי יוכלו להביא הצעות חוק פרטיות.

אריה האן: באותו יום חמישי נתחיל בשעה 10:00, ותהיה שעת שאלות לשר החוץ.

אריה האן: בשעה 11:00 חשבנו להביא דיונים והצעות חוק, ולא הצעות חוק פרטיות.

סאלח טריף: כדי לסכם את הדיון, אני כן בעד דם הצעות חוק פרטיות ביום חמישי, ויחד עם הממשלה אפשר לשמור על איזון מסויים.

סאלח טריף: באותו יום חמישי נביא הצעות חוק פרטיות וגם ממשלתיות.

אריה האן: ולא הצעות לסדר.

סאלח טריף: לא רגילות.

סאלח טריף: ביום חמישי אחרי פורים, תהיינה הצעות דחופות, הצעות ממשלה, והצעות חוק פרטיות.

סאלח טריף: ביום 28 בחודש יהיה דיון בהצעות חוק פרטיות, וביום 29 בחודש תהיינה הצעות רגילות וגם הצעות דחופות.

סאלח טריף: זו ההצעה שאני מבקש לאשר אותה.

סאלח טריף: מי בעד לאשר אותה?

סאלח טריף: מי נגד?

סאלח טריף: ה צ ב ע ה בעד4- נגד-אין ההצעה נתקבלה.

משה גפני: האישור כפוף להודעה שלך.

סאלח טריף: כן.

סאלח טריף: ה.

סאלח טריף: שונות: 1.

סאלח טריף: הסדר בבתי מלון לחברי הכנסת המתגוררים רחוק

סאלח טריף: יש בעיה עם חברי כנסת שגרים במקומות רחוקים, שנאלצים להגיע לפעמים ביום ראשון בלילה לישון כאן, או נשארים עד יום רביעי בערב לישון כאן, בגלל שעות מרובות של דיונים.

סאלח טריף: היתה פניה של מזכיר הכנסת וסגן מזכיר הכנסת.

סאלח טריף: בדרך כלל הם מאשרים את הבקשות, אבל הם רוצים גם גיבוי של ועדת הכנסת.

סאלח טריף: כלומר, בפועל זה עובד, אבל צריכים גיבוי, גושפנקא חוקית.

סאלח טריף: אנחנו מצביעים לאפשר למזכירות הכנסת שיקול דעת לאשר בימי ראשון וחמישי במקרים חריגים, לחברי הכנסת שבאים ממקומות רחוקים, בהתאם לנסיבות, לקבל לינה בירושלים.

סאלח טריף: מי בעד ההצעה?

סאלח טריף: מי נגד?

סאלח טריף: ה צ ב ע ה בעד4- נגד-אין אין מתנגדים, הבקשה אושרה למקרים חריגים.

סאלח טריף: 2.

סאלח טריף: הצעת נוסח מתוקן לתיקון התקנון בנושא סייג לבחירת נושאי תפקידים

סאלח טריף: אנחנו צריכים לעשות תיקון טכני לתקנון, והיועצת המשפטית תסביר במה מדובר.

ארבל אסטרחן: בשבוע שעבר עבר תיקון ארוך לתקנון בנושא של סייגים לכהונה של יושב ראש כנסת וסגן יושב ראש, ויושב ראש ועדה.

ארבל אסטרחן: כשהעברנו את זה לפרסום, ראינו שיש שני סעיפים שאפשר לשפר את הניסוח שלהם.

ארבל אסטרחן: אני רוצה שהוועדה תאשר את הנוסח החדש.

ארבל אסטרחן: אין בנוסח החדש שום שינוי לעומת מה שאושר, פרט לתיקוני נוסח.

ארבל אסטרחן: אני קוראת את התיקון: במקום סעיף 1א(ז) שאושר, יבוא הנוסח הבא: "קבעה ועדת הכנסת כי חבר הכנסת לא יהיה מועמד כאמור, רשאי חבר הכנסת, בתוך 48 שעות, לערער על ההחלטה בפני הכנסת; הדיון בכנסת יערך בתוך 48 שעות ממועד הגשת הערעור; המערער ינמק את ערעורו ויושב ראש ועדת הכנסת או מי שהוא הסמיך לשם כך ישיב לערעור, כל אחד מהם במסגרת זמן שלא תעלה על 15 דקות; לאחר שמיעת הצדדים, תקיים הכנסת הצבעה ללא דיון נוסף".

ארבל אסטרחן: במקום סעיף 10א(ד) שאושר, יבוא הנוסח הבא: "קבעה ועדת הכנסת כאמור בסעיף קטן (א) (2) או (3), רשאי חבר הכנסת לערער על ההחלטה בפני הכנסת; המערער ינמק את ערעורו, יושב ראש ועדת הכנסת או מי שהוא הסמיך לשם כך ישיב לערעור, כל אחד מהם במסגרת זמן שלא תעלה על 15 דקות; לאחר שמיעת הצדדים תקיים הכנסת הצבעה ללא דיון נוסף".

סאלח טריף: מה השינוי?

ארבל אסטרחן: אין פה שינוי, זה פשוט שינוי נוסח כדי להעביר לפרסום.

סאלח טריף: מי בעד לאשר את תיקון הנוסח כפי שמוצע?

סאלח טריף: מי נגד?

סאלח טריף: ה צ ב ע ה בעד3- נגד-אין הנוסח התקבל.

סאלח טריף: 3.

סאלח טריף: ועדה ציבורית לעניין שכר חברי הכנסת

סאלח טריף: אני רוצה לשאול את מזכיר הכנסת האם יש התקדמות בנושא הוועדה הציבורית לבדיקת שכר חברי הכנסת.

אריה האן: כן.

אריה האן: בישיבה הראשונה אצל יושב ראש הכנסת ב14- לחודש ידונו בנושא הזה.

אריה האן: 4.

אריה האן: קרן יו"ר הכנסת לנזקקים

סאלח טריף: לגבי קרן יושב ראש הכנסת, אנחנו צריכים להחליט בעניין.

אריה האן: היושב ראש הטיל על אנה שניידר להכין הצעה, וצריך לשבת עם היושב ראש בעניין.

סאלח טריף: אי אפשר להשאיר את זה פתוח.

סאלח טריף: 5.

סאלח טריף: חדרים לח"כים

סאלח טריף: דבר נוסף הוא נושא החדרים.

אריה האן: גם על זה אתן תשובה.

אריה האן: זה לא הפתרון הכי טוב, אבל זה פתרון בינתיים.

אריה האן: סיכמנו להפוך את המקלט בקומה שניה, שהיו בו מחסנים, למקום עם כמה יחידות.

אריה האן: כבר היום התחלנו לפנות, ובונים שם כמה יחידות.

סאלח טריף: אני מציע בפגרה לבנות עוד קרוואן, כדי שירווח לנו.

אריה האן: תאמינו לי שזה לא זז מהשולחן שלנו.

אריה האן: ב26- בחודש מתקיימת ישיבה בעיריית ירושלים, כשמוביל את זה חה"כ מאיר שטרית, שהוא פושר גדול, ואז תהיה לנו תמונה ברורה לאן זה הולך, ואני אדווח לך מיידית.

סאלח טריף: תודה.

סאלח טריף: 6.

סאלח טריף: שאילתות מהירות לשרים

סאלח טריף: החלטנו כאן בנושא שאילתות לממשלה.

סאלח טריף: הבנתי שנקבעו מועדים.

אריה האן: ב28- בחודש נקבע מועד עם הממשלה לשאילתה מהירה.

אריה האן: אתמול גמרנו לנסח את הטיוטה איך זה מתבצע, כל הנושא המינהלי, מתי מגישים את השאילתות, מי ממיין את השאילתות.

סאלח טריף: למה לא יהיה דיון יום נוסף, לפני היציאה לפגרה?

סאלח טריף: כלומר, שבאותו יום חמישי אחרי פורים, יהיו שבעה שרים.

אריה האן: זה פעם בחודש.

סאלח טריף: זאת טעות, זה לא פעם בחודש.

אריה האן: ב14- בחודש, יום שלישי הבא, יש שעת שאלות עם ראש הממשלה.

אריה האן: מדובר על בין שעה לשעה וחצי שהוא עומד על הדוכן ועונה על שאלות.

סאלח טריף: אני מציע שמלבד ראש הממשלה ביום שלישי, שביום חמישי שלאחר פורים במקום שר חוץ, יהיו שבעה שרים, וב28- בחודש עוד שבעה שרים.

סאלח טריף: זו בקשתנו וזו החלטתנו גם.

אריה האן: לא, ההחלטה היא על פעם בחודש.

סאלח טריף: פעם בחודש, כאשר כל פעם שבעה שרים.

סאלח טריף: זו כוונת המחוקק.

סאלח טריף: הממשלה ממשיכה בדרכה בעניין שאילתות לחברי הכנסת, ולכן הצעד הזה מתחייב, כדי לתת חינוך אחר לשרים.

סאלח טריף: הכוונה היתה שהממשלה כולה עושה סבב במשך חודש, כאשר ראש הממשלה מגיע פעם בחודש.

סאלח טריף: על פי אותו הגיון, הממשלה כולה עושה סבב, כאשר פעם בשלושה שבועות שבעה שרים יבואו.

אריה האן: הלוואי שאתה צודק.

סאלח טריף: אני צודק.

סאלח טריף: אני מוכן להתערב איתך.

סאלח טריף: ביום שלישי או רביעי נביא דיון על הסנקציות לממשלה.

אריה האן: אבל אתם ניסחתם שזה יהיה פעם בחודש.

סאלח טריף: הניסוח לא נכון.

סאלח טריף: זה לא הגיוני, כי ראש הממשלה מופיע פעם בחודש וחצי, ולשרים יוצא להופיע פעם בחודשיים.

סאלח טריף: מדובר בשבעה שיהיו בסבב של חודש.

סאלח טריף: מחר בשעה 10:30 נקיים ישיבה על תיקון נוסח.

סאלח טריף: אני מודה לכם, הישיבה נעולה.